|  |  |
| --- | --- |
| Dokumenti Shpjegues i Politikave Rajonale në Bashkimin Evropian. | REPUBLIKA E KOSOVËS  REPUBLIKA KOSOVA-REPUBLIC OF KOSOVO  QEVERIA - VLADA – GOVERNMENT  MINISTRIA E ZHVILLIMIT RAJONAL  MINISTARSTVO ZA REGIONALNI RAZVOJ  MINISTRY OF REGIONAL DEVELOPMENT  DEPARTAMENTI PËR INTEGRIME EVROPIANE DHE KOORDINIM TË POLITIKAVE  Qershor 2020 |

**Përmbajtja : ............................................................................................................1**

**I. Hyrje.....................................................................................................................2**

**II. Nocionet e zhvillimit rajonal.........................................................................3**

**III. Planifikimi ekonomik rajonal......................................................................4**

**IV Koncepti.............................................................................................................5**

**V. Objektivat..........................................................................................................6**

**VI. Prioritetet..........................................................................................................7**

**VII. Programet........................................................................................................9**

**VIII. Nuts ( rajonet statistikore)........................................................................10**

**IX. Mundësitë e Kosovës për përfshirje..........................................................12**

**Hyrje**

Hartimi i dokumentit shpjegues lidhur me politikat rajonale të Bashkimit Evropian (BE)-së, do të përpiqet të sqaroj mënyrën sesi BE-ja i është qasur hartimit të politikave, dhe përcaktimit të objektivave, prioriteteve, programeve, shpërndarjes së fondeve me qëllim të zhvillimit të vendeve me pak të zhvilluara, siç është Kosova, dhe me gjerë.

BE-ja, në veçanti synon ti qaset zhvillimit rajonal ndaj vendeve që synojnë të jenë pjesë e familjes evropiane duke përfshirë këtu edhe Ballkanin Perëndimor, ku bën pjesë edhe Kosova.

Dokumenti shpjegues për politikat rajonale në Bashkimin Evropian, pasqyron zbatimin e politikave të zhvillimit rajonal, të inkorporuar si :objektiva, prioritete, dhe koncepte, që ofrojnë mundësi e barabartë për zhvillim të balancuar rajonal.

Kosova, siç dihet ka hyrë në dekadën e dytë të shtetësisë së vet, dhe si vend i tillë, ka nevojë për fonde nga jashtë, për të rritur zhvillimin e qëndrueshëm ekonomik.

Andaj, bazuar në këtë edhe Bashkimi Evropian nëpërmjet politikave të veta të zhvillimit rajonal përqendrohet në marrjen e masave dhe të instrumenteve për nxitjen e zhvillimit të rajoneve të pa zhvilluara duke pasur parasysh zhvillimin e përgjithshëm të ekonomisë kombëtare.

Pra në kontekstin që po flasim zhvillimi rajonal konceptohet si një përpjekje e përgjithshme për të reduktuar pabarazitë rajonale, duke mbështetur (punësimin dhe gjenerimin e pasurisë/mirëqenies) aktivitete ekonomike në rajoneve ekonomike zhvillimore.

**Nocionet e zhvillimit rajonal-**

Në kushtet bashkëkohore të zhvillimit ekonomik politika e zhvillimit rajonal gjithnjë e më tepër po bëhet aktuale dhe pjesë përbërëse e politikës zhvillimore ekonomike . Para së gjithash, në situatën aktuale ku ndodhet stadi i zhvillimeve rajonale, nuk mundet të tolerohet kon-centrimi i aktiviteteve ekonomike dhe shoqërore vetëm nëpër disa qendra të mëdha por duhet të bëhet shpërndarja e forcave prodhuese, duhet të balancohet edhe niveli i zhvillimit investues, infrastrukturor, ekonomik, në tërë territorin e Kosovës. Diferencat apo pabarazitë e mëdha zhvillimore sjellin çrregullime të mëdha jo vetëm në fushën ekonomike por edhe në të gjitha sferat tjera jetësore sepse mos zhvillimi ka implikime të drejtpërdrejta në jetën dhe në standardin jetësor të popullsisë.

Sot në literaturë, apo thënë më saktë në raporte të ndryshme zyrtare që prekin fushën e zhvillimit rajonal, hasim në mendime të ndryshme rreth kuptimit dhe rëndësisë së zhvillimit rajonal e që varet nga këndvështrimi ndaj këtij problemi i cili po zë vend të konsiderueshëm në politikën bashkëkohore të zhvillimit ekonomik.

“Zhvillimit rajonal është një përpjekje përgjithshme për të reduktuar pabarazitë rajonale, duke u mbështetur në punësim dhe gjenerimin e pasurisë/mirëqenies, së aktiviteteve ekonomike në rajone.”[[1]](#footnote-1)

Por sidoqoftë:

“Politika e zhvillimit rajonal ka të bëjë me uljen e pabarazive ekonomike, në mes të rajoneve ekonomike zhvillimore, të Kosovës”.

Në këtë kuptim politika e zhvillimit rajonal përfshinë dy aspekte kryesore të ekonomisë së vendit, këto janë:

1. Nxit në mënyrë racionale, mundëson shfrytëzimin e faktorëve të prodhimit në tërë territorin e vendit duke mundësuar zhvillimin sa më harmonik territorial; 2. Mundëson zhvillimin e përgjithshëm të ekonomisë kombëtare.

Në kontekstin që po flasim, mund të kuptojmë se politika e zhvillimit rajonal bartë në vete dy lloje politikash :

- politikën e zhvillimit;

-politikën rajonale[[2]](#footnote-2), që së bashku paraqesin politikën e përgjithshme zhvillimore ekonomike të Kosovës.

**Planifikimi ekonomik rajonal -**

Planifikimi rajonal nuk përfshin vetëm masat e përbashkëta për vënien e ekuilibrit ndërmjet rajoneve por është edhe artikulimi mes punës zgjidhjeve, instrumenteve dhe praktikës që duhet të sjellë politika rajonale për nivelin e secilit rajon.

Politika e zhvillimit rajonal në vete përfshin të gjitha masat dhe instrumentet që i ndërmerr shteti apo ndonjë njësi më e vogël administrative si: komuna, etj. Me qëllim të nxitjes së zhvillimit të rajoneve (rajoneve zhvillimore ekonomike ) jo mjaft të zhvilluara, përkatësisht zhvillimin sa më harmonik territorial të ekonomisë kombëtare.

Andaj, siç e kemi potencuar edhe më lartë, politika e zhvillimit rajonal në vete nënkupton krijimin e kushteve të zhvillimit ekonomik dhe shoqëror të çdo rajoni (veç e veç) si pjesë përbërëse e tërësisë territoriale të vendit dhe ekonomisë kombëtare në tërësi.

Sot politika e zhvillimit rajonal përqendrohet në marrjen e masave dhe të instrumenteve për nxitimin e zhvillimit të rajoneve jo mjaft të zhvilluara duke pasur parasysh zhvillimi e përgjithshëm të ekonomisë kombëtare.

Nuk ka dyshim se të gjitha politikat zhvillimore kanë dimensionin hapësinor, pra nuk janë neutrale në aspektin e zhvillimit rajonal por ndikimi i tyre është i ndryshëm nëpër rajone të caktuara si pjesë përbërëse të ekonomisë kombëtare.

Politika rajonale sikurse edhe politika e përgjithshme zhvillimore ka qëllimet e veta dhe duke pasur parasysh përmbajtjen e lëndës - qëllimet kryesore të politikës rajonale mund të grupohen në: vendosjen sa më të barabartë të forcave prodhuese, investuese, në pikëpamje ekonomiko zhvillimore.[[3]](#footnote-3)

**Konceptimi i dokumentit për hartim të politikave rajonale-**

Koncepti i këtij dokumenti mundëson që sadopak të ofroj njohuri për qasjen e zhvillimit rajonal nga BE-ja, mënyrën se si BE-ja i është qasur hartimit të politikave, strategjive, mënyrës se si janë përcaktuar objektivat, prioritetet, programeve, shpërndarjes së fondeve me qellim të zhvillimit të vendeve me pak të zhvilluara brenda vendeve anëtare të saj por edhe mënyra se si BE synon ti qaset zhvillimit rajonal ndaj vendeve që synojnë të jenë pjesë e familjes evropiane duke përfshirë Ballkanin Perëndimor ku bën pjesë edhe Kosova.

Dokumenti shpjegues për politikat rajonale në Bashkimin Evropian, pasqyron zbatimin e politikave të zhvillimit rajonal, të inkorporuar, me vendbanime, ekonomi, infrastrukturore dhe sisteme natyrore te balancuara, ne një bashkësi hapësinore pa dallime si mundësi e barabartë për zhvillim të balancuar rajonal.

Zhvillimi rajonal konceptohet si një përpjekje e përgjithshme për të reduktuar pabarazitë rajonale, duke mbështetur (punësimin dhe gjenerimin e pasurisë/mirëqenies) aktivitete ekonomike në rajonezhvillimore.

Një prej sfidave janë pabarazitë rajonale në mes rajoneve të caktuara. kemi dallime substanciale ne krahasim me rajone te tjera në disa indikatorë socio-ekonomik (GDP/Capita; investime për kokë banori; niveli i papunësisë etj.) Procesi i uljes së dallimeve ne aspekt të zhvillimit socio-ekonomik dhe cilësisë se jetës në rajone të ndryshme synohet përmes zhvillimit të balancuar ekonomik rajonal.

Politikat për zhvillim rajonaljapin kornizën e zhvillimit rajonal dhe intervenimeve në fusha specifike të cilat do të drejtohen për arritjen e synimit të zhvillimit të balancuar rajonal;

Programe për zhvillim rajonal përmbajnë avantazhet e rajonit zhvillimor, duke definuar prioritete zhvillimore të rajonit dhe qe përmban programe te vlerësuara financiare për zhvillim dhe promovim te rajonit zhvillimor,definimi i prioriteteve zhvillimore të rajonit dhe programet e vlerësimit financiar për promovim zhvillimor në rajonin zhvillimor, sfidat, problemet dhe ngecjet në fushën e zhvillimit rajonal që duhet adresuar me qëllim të përafrimit me politikat e zhvillimit rajonal të BE-së. Përgatitja e dokumentit shpjegues është paraparë në planin e Punës së MZHR-së 2020.

**Objektivat e Bashkimit Evropian për zhvillim rajonal 2021 2027-**

BE ka përcaktuar objektivat e Zhvillimit rajonal dhe politika e kohezionit përtej vitit 2020. Ky kuadër i ri me një shikim është i përqendruar në pesë përparësi investimesh, ku BE do të nxisë investimet e saja për zhvillim rajonal në periudhën vijuese 2021-2027:

Investimet e zhvillimit rajonal do të përqendrohen fuqimisht në objektivat 1 dhe 2. 65% deri 85% të burimeve të ERDF dhe Fondit të Kohezionit do të ndahen për këto përparësi, në varësi të pasurisë relative të Shteteve Anëtare si në vijim:

Objektivi parë**: Evropa e zgjuar, përmes inovacionit: digjitalizimit, transformimit ekonomik dhe mbështetjes për bizneset e vogla dhe të mesme;**

Objektivi dy: **Një Evropë e gjelbër: pa karbon, duke zbatuar Marrëveshjen e Parisit dhe duke investuar në tranzicionin e energjisë, rinovimin e energjisë dhe luftën kundër ndryshimit të klimës;**

Objektivi tre: **Një Evropë më e lidhur: me transport strategjik dhe rrjete dixhitale;**

Objektivi katër: **Një Evropë më Sociale:** duke ofruar në Shtyllën Evropiane të te Drejtave Sociale dhe duke mbështetur punësimin cilësor, arsim, aftësi, përfshirje sociale dhe qasje të barabartë në kujdesin shëndetësor**;**

Objektivi pesë: **Një Evropë më e afërt me qytetarët:** duke mbështetur në strategji zhvillimi të udhëhequra nga vendi dhe zhvillim të qëndrueshëm urban në të gjithë BE-në.

**Prioritetet e Bashkimit Evropian për zhvillim rajonal 2021 2027-**

Për buxhetin e ardhshëm afatgjatë të Bashkimit Evropian (BE)-së, 2021-2027, Komisioni propozon të modernizojë politikën e kohezionit, politikën kryesore të BE-së për investime konkrete në zhvillimin e balancuar ekonomik.

Karakteristikat kryesore të propozimit të Komisionit për një politikë të modernizuar të kohezionit janë:

Prioriteti 1: [[4]](#footnote-4)Një përqendrim në përparësitë kryesore të investimeve, ku BE-ja, është më e përshtatshme për të ofruar: Pjesën më të madhe të Fondit Evropian të Zhvillimit Rajonal dhe investimeve të Fondit të Kohezionit do të shkojnë drejt inovacionit, mbështetje për bizneset e vogla, teknologjitë dixhitale dhe modernizimin industrial. Gjithashtu, BE-ja do ti kushtoj fokus të madh zhvendosjes drejt një ekonomie të zhvilluar me karbonit të ulët, dhe të luftës kundër ndryshimit të klimës, e bazuar në Marrëveshjen e Parisit.

Prioriteti 2. Një politikë kohezioni për të gjitha rajonet dhe një qasje më e përshtatshme për zhvillimin rajonal:

**Investimi në të gjitha rajonet:** Rajonet që akoma kanë mbetur në drejtim të arritjes ose të ardhurave - kryesisht të vendosura në Jug dhe Lindje të Evropës - do të vazhdojnë të përfitojnë nga mbështetja e rëndësishme e BE-së. Politika e kohezionit do të vazhdojë të investojë në të gjitha rajonet, pasi shumë prej tyre në të gjithë Evropën - përfshirë shtetet anëtare më të pasura - luftojnë për të arritur tranzicionin industrial, për të luftuar papunësinë për të mbajtur një ekonomi të globalizuar;

**Një qasje e përshtatur:** Politika e kohezionit ndahet në tri kategori rajonesh:

- Rajone më pak të zhvilluara, tranzicioni dhe më të zhvilluara. Për të zvogëluar pabarazitë dhe për të ndihmuar rajone me të ardhura të ulëta dhe me rritje të ulët, PBB për frymë mbetet kriteri mbizotërues për shpërndarjen e fondeve. Për më tepër, kriteret e reja synojnë të pasqyrojnë më mirë realitetin në terren - papunësia e të rinjve, niveli i ulët arsimor, ndryshimi i klimës dhe pritja dhe integrimi i emigrantëve.

**E udhëhequr nga lokacioni:** Politika e Kohezionit 2021-2027 është një Evropë që fuqizon, duke mbështetur strategji zhvillimi të udhëhequra nga vendi. Autoritetet lokale, urbane dhe territoriale do të përfshihen më shumë në administrimin e fondeve të BE-së, ndërsa nivelet e rritura të bashkëfinancimit do të përmirësojnë pronësinë e projekteve të financuara nga BE në rajone dhe qytete.

Prioriteti 3. Rregulla më fleksibile, më të qarta, si dhe më të shkurtra, dhe një kornizë më fleksibël[[5]](#footnote-5):

**Thjeshtimi i qasjes në fonde;** Komisioni propozon që rregullat të bëhen më pak komplekse në buxhetin e ardhshëm afatgjatë të BE-së, dhe me procedura më të lehta kontrolli për bizneset dhe sipërmarrësit që përfitojnë nga mbështetja e BE;

**Një rregullore të vetme;** Një grup rregullash tani mbulon 7 fonde të BE-së të implementuara në partneritet me Shtetet Anëtare ('menaxhimi i përbashkët'), i cili do ta lehtësojë jetën për menaxherët e programeve të fondeve të BE-së. Ai gjithashtu do të lehtësojë sendërgjie, për shembull midis fondeve të Politikës së Kohezionit dhe Fondit të Azilit dhe Migracionit kur bëhet fjalë për zhvillimin e strategjive lokale të integrimit për emigrantet. Kuadri gjithashtu lejon lidhje më efikase me fonde të tjera nga kutia e mjeteve të buxhetit të BE; për shembull, Shtetet Anëtare mund të zgjedhin të transferojnë disa nga burimet e tyre të Politikës së Kohezionit në programin Invest EU.

Prioriteti 4 Një lidhje e forcuar me Semestrin Evropian për të përmirësuar mjedisin e investimeve në Evropë: Komisioni propozon të krijojë një mjedis rritje dhe miqësor të biznesit në Evropë, në mënyrë që BE-ja përmes investimeve kombëtare mund të japin potencialin e tyre të plotë.

**Programet e Bashkimit Evropian për zhvillim rajonal 2021 2027**-

Për bizneset dhe sipërmarrësit që përfitojnë nga mbështetja e BE, korniza e re ofron më shumë fleksibilitet, me mënyra më të thjeshta për të kërkuar pagesa duke përdorur opsione të thjeshtuara të kostos. Për të lehtësuar sinergjitë, një rregullator i vetëm mbulon 7 fonde të BE-së të implementuara në partneritet me Shtetet Anëtare ("menaxhimi i përbashkët"). Komisioni gjithashtu propozon kontrolle më të lehta për programet me rekord të mirë, me një besim të shtuar në sistemet kombëtare dhe zgjerimin e parimit të "kontrollit të vetëm", ​​për të shmangur dyfishimin e kontrolleve.

**Një kornizë më fleksibël;** Kuadri i ri kombinon stabilitetin e nevojshëm në planifikimin e investimeve me nivelin e duhur të fleksibilitetit buxhetor për të përballuar ngjarje të paparashikuara. Një rishikim afatmesëm do të përcaktojë nëse ndryshimet në programe janë të nevojshme për dy vitet e fundit të periudhës së financimit, bazuar në përparësitë e shfaqura, përformancën e programeve dhe rekomandimet më të fundit të veçanta të vendit. Brenda kufijve të caktuar, transferimi i burimeve do të jetë i mundur brenda programeve pa pasur nevojë për një miratim zyrtar të Komisionit. Një dispozitë specifike e bën më të lehtë mobilizimin e fondeve të BE-së që nga dita e parë në rast të një katastrofe natyrore.

**Një lidhje e forcuar me qeverisjen ekonomike të Bashkimit Evropian:** Politika e kohezionit mbështet reformat për një mjedis miqësor për investimet, ku bizneset mund të lulëzojnë. Do të sigurohet plotësim dhe koordinim i plotë me programin e ri, të zgjeruar të mbështetjes së reformës. Rekomandimet specifike të vendit të formuluara në kontekstin e ashtuquajturit Semestrit Evropian do të merren parasysh dy herë gjatë periudhës buxhetore: në fillim, për hartimin e programeve të Politikës së Kohezionit, dhe gjatë rishikimit afatmesëm. Për të vendosur më tej kushtet e duhura për rritje dhe krijimin e vendeve të punës, kushtet e reja "mundësuese" do të ndihmojnë në heqjen e barrierave për investimet. Aplikimi i tyre do të monitorohet gjatë gjithë periudhës financiare.

**Interreg: Heqja e pengesave ndërkufitare dhe mbështetja e projekteve të inovacionit ndër-rajona[[6]](#footnote-6):** Bashkëpunimi ndër-rajonal dhe ndërkufitar do të lehtësohet nga mundësia e re që një rajon të përdorë pjesë të alokimit të vet për të financuar projekte kudo në Evropë së bashku me rajone të tjera. Brezi i ri i programeve të bashkëpunimit ndër-rajonal dhe ndërkufitar ("Interreg") do t'i ndihmojë Shtetet Anëtare të kapërcejnë pengesat ndërkufitare dhe të zhvillojnë shërbime të përbashkëta. Duke u bazuar në një veprim pilot të suksesshëm nga 2014-2020, Komisioni propozon krijimin e Investimeve Inovative Ndër-regjionale. Rajoneve me specializim të zgjuar ’do t'u jepet më shumë mbështetje për ndërtimin e grupimeve pan-Evropiane në sektorë me përparësi siç janë të dhënat e mëdha, ekonomia rrethore, prodhimi i përparuar ose siguria në internet.

**Rregulla të përforcuara për kryerjen më të mirë të investimeve në BE:** Të gjitha programet do të kenë akoma një kornizë të përformancës me objektiva të matshëm (numri i vendeve të punës të krijuara ose qasja shtesë në brez të gjerë). Kuadri i ri prezanton një rishikim të përformancës vjetore, në formën e një dialogu politikash midis autoriteteve të programit dhe Komisionit. Përformanca e programeve gjithashtu do të vlerësohet gjatë një rishikimi afatmesëm. Për arsye transparence, dhe kështu qytetarët mund të ndjekin përparimin e bërë, Shtetet Anëtare duhet të raportojnë të gjitha të dhënat e zbatimit çdo dy muaj dhe Platforma e të Dhënave të Hapura të Kohezionit do të azhurnohet automatikisht.

**Një përdorim i shtuar i instrumenteve financiare:** Grandët vetëm nuk mund të adresojnë boshllëqet e rëndësishme të investimeve. Ato mund të plotësohen në mënyrë efikase me instrumente financiare, të cilët kanë një efekt levë dhe janë më afër tregut. Mbi baza vullnetare, Shtetet Anëtare do të jenë në gjendje të transferojnë një pjesë të burimeve të tyre të Politikës së Kohezionit në fondin e ri, të menaxhuar nga qendra e InvestEU, për të hyrë në garancinë e dhënë nga buxheti i BE-së. Kombinimi i grandeve dhe instrumenteve financiare është bërë më i lehtë dhe korniza e re gjithashtu përfshin provizione të veçanta për të tërhequr më shumë kapital privat.

**Nomenklatura e njësive territoriale statistikore (NUTS-rajonet) sipas agjencisë statistikore evropiane-**

Klasifikimi bëhet sipas nivelit NUTS (Nomenclature of territorial Units for Statistics - Nomenklatura e Njësive Territoriale për Statistika) i cili është një sistem hierarkik për të drejtuar dhe orientuar territorin në aspektin ekonomik të BE-së për qëllime të:

1. Mbledhjes, zhvillimi dhe harmonizimi i regjioneve statistikore të Evropës;

Analizës socio-ekonomike e regjionit :

-NUTS 1: regjionet e mëdha socio-ekonomike[[7]](#footnote-7)

-NUTS 2: regjionet bazike për aplikimin e politikave regjionale

-NUTS 3: regjionet e vogla për qëllime specifike.

|  |  |  |
| --- | --- | --- |
| **NUTS** | **NUMRI I BANOREVE (min)** | **NUMRI I BANORËVE (max)** |
| **1** | 3.000.000 | 7.000.000 |
| **2** | 800.000 | 3.000.000 |
| **3** | 150.000 | 800.000 |

**Mundësitë e Kosovës për përfshirje-**

Zanafilla e Zhvillimit Rajonal në Kosovë njihet që më herët, por në aspekt të shfrytëzimit më strukturor të fondeve të BE-së njihet që nga viti 2008. Me iniciativë të Ministrisë së Administrimit të Pushtetit Lokal dhe mbështetjes të Zyrës së Bashkimit Evropian në Kosovë (ZBE) janë nënshkruar pesë marrëveshje ndër komunale të partneritetit për krijimin e pesë Agjencive për Zhvillimin Rajonal (AZHR). Këto marrëveshje janë nënshkruar me 16 dhjetor të vitit 2008.

Në vazhdimësi të kësaj, Qeveria e Kosovës në vitin 2009 ka filluar procesin e planifikimit të Programeve për Bashkëpunim Ndërkufitar të financuara nga BE-ja me shtetet fqinje (Kosovë–Shqipëri; Kosovë–Maqedoni) dhe një vit më vonë Kosovë–Mali i Zi. Në të gjitha këto programe, rajonet e propozuara për përfshirje si zona të pranueshme në program kanë ndjekur klasifikimin Evropian të rajoneve NUTS III (edhe pse Kosova nuk ka të aplikuar të njëjtin klasifikim). Si bazë për këtë janë marrë Rajonet ekonomike të cilat AZHR-të i përfaqësojnë:

1. Marrëveshja e Bashkëpunimit Ndër-komunal Qendër[[8]](#footnote-8) - Rajoni Ekonomik Qendër
2. Marrëveshja e Bashkëpunimit Ndër-komunal Lindje – Rajoni Ekonomik Lindje
3. Marrëveshja e Bashkëpunimit Ndër-komunal Perëndim – Rajoni Ekonomik Perëndim
4. Marrëveshja e Bashkëpunimit Ndër-komunal Jug – Rajoni Ekonomik Jug
5. Marrëveshja e Bashkëpunimit Ndër-komunal Veri – Rajoni Ekonomik Veri

Kosova aktualisht ka mungesë të infrastrukturës ligjore dhe është në përfundim të hartimit të strategjisë për zhvillim rajonal e cila pritet të dërgohet në Qeveri për miratim së shpejti. Mungesa e përcaktimit të politikave të qarta për zhvillim rajonal sjellin probleme të shumta si në vijim:

1. Pabarazi rajonale nga aspekti të indikatorëve socio-ekonomik;
2. Mungesë të politikave zhvillimore për të nxitë konkurrencë më të madhe në rajon;
3. Mungese e ndërlidhjes në mes të politikave sektoriale zhvillimore të qeverisë dhe aktiviteteve në nivele të rajoneve;
4. Mungesë të stimulimit të bashkëpunimit ndër-rajonal, ndërkufitar dhe ndërkombëtarë;
5. Mos klasifikimi i Kosovës sipas rajoneve statistikore NUTS;
6. Mungesë të mekanizmave të nevojshme për qasje në fondet zhvillimore të BE-së dhe në për menaxhim të zhvillimit rajonal në përgjithësi.

1. http://www.oecd.org/regional/regionaldevelopment.htm [↑](#footnote-ref-1)
2. https://ec.europa.eu/regional\_policy/index.cfm/en/ [↑](#footnote-ref-2)
3. https://ec.europa.eu/regional\_policy/index.cfm/en/ [↑](#footnote-ref-3)
4. http://kub-pz.weebly.com/uploads/1/0/5/9/10591655/sllajdet\_politika\_e\_zhvillimit\_rajonal\_ib1.pdf [↑](#footnote-ref-4)
5. https://ec.europa.eu/commission/presscorner/detail/en/MEMO\_18\_3866 [↑](#footnote-ref-5)
6. https://eur-lex.europa.eu/legal-content/en/ALL/?uri=CELEX%3A32003R1059 [↑](#footnote-ref-6)
7. http://eur-lex.europa.eu/legal-content/EN/ [↑](#footnote-ref-7)
8. Koncept-Dokumenti për Zhvillim Rajonal fq. 6 [↑](#footnote-ref-8)